**ՏԵՂԵԿԱՆՔ-ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1.Իրավական ակտի անհրաժեշտությունը (նպատակը**)

 **ՀՀ 2019 թվականի պետական բյուջեով նախատեսված Սևանա լճի ջրածածկ անտառտնկարկների մաքրման աշխատանքների իրականացման ապահովում 98 հա ջրածածկ տարածքում։**

**2. Ընթացիկ իրավիճակը և խնդիրները**

ՀՀ 2019 թվականի բյուջետային և 2020-2022թթ. ՄԺԾԾ (ներառյալ 2020թ. պետական բյուջեի) հայտերի «Սևանա լճի ջրածածկ անտառտնկարկների մաքրում» միջոցառման շրջանակներում իրականացման ենթակա աշխատանքների հաշվարկները, քարտեզագրման և նախագծանախահաշվային փաստաթղթերի կազմումը կատարվել են **2018 թվականին դաշտային հետազոտությունների և չափագրման աշխատանքների մեթոդով**, որում ընդգրկված են եղել ծովի մակարդակից մինչև 1903.5 մետր բարցարձակ նիշն ընկած մաքրման ենթակա տարածքները, ներառյալ ջրածածկման ենթակա ցամաքային տարածքները:

 **2019 թվականին Սևանա լճի ջրածածկ անտառտնկարկների մաքրման աշխատանքների իրականացման նպատակով անօդաչու թռչող սարքերի և արբանյակային պատկերների միջոցով քարտեզագրվել են** ծովի մակարդակից մինչև 1901.5 մետր նիշն ընկած **մաքրման ենթակա ամբողջ տարածքները: Հիմք ընդունելով** ծովի մակարդակից մինչև 1901.5 մետր նիշն ընկած **մաքրման ենթակա տարածքների քարտեզագրման և նախագծանախահաշվային փաստաթղթերը /կցվում է/՝ մաքրման ենթակա է 909.5 հա ջրածածկ տարածք, որից 826 հա-ը ճահճապատ և ջրածածկ տարածքներ են։ Պայմանավորված Սևանա լճում տեղի ունեցող կենսաքիմիական պրոցեսներով, ինչի արդյունքում լիճը «ծաղկում» է, այդ տարածքների մաքրումը համարվում է հրատապ և նախատեսվում է ավարտել 2021 թվականին։**

 **Հիմք ընդունելով ժամանակից մեթոդներով իրականացված գնահատման արդյունքները՝ 2019 թվականի համար վերանայվել են առաջնահերթ մաքրման ենթակա տարածքները․ Վարդենիսի մասնաճյուղի Վարդենիսի տեղամասի /54,1 հա/ և Ծովակի տեղամասի /12,7 հա/ ջրածածկ, ճահճային և ցամաքային տարածքներում նախատեսված մաքրման փոխարեն կիրակացվի Վարդենիսի մասնաճյուղի Ծովակի տեղամասի 94 հա ճահճապատ և 4 հա ջրածածկ տարածքների մաքրում։**

 Հաշվարկներն իրականացվել են ՀՀ կառավարության 25.07.2013թ. N809-Ն որոշման N2 հավելվածով սահմանված Սևանա լճի ջրածածկ անտառտնկարկների մաքրման աշխատանքների առանձին գործողությունների նորմաներին համապատասխան /կից ներկայացվում են 2019 թվականի համար նախատեսված և նախատեսվող աշխատանքների ծավալաթերթերը/։

«Սևանա լճի ջրածածկ անտառտնկարկների մաքրում» միջոցառման համար ՀՀ 2019թ. բյուջեով հատկացված 117062.0 հազ.դրամի շրջանակներում իրականացվող աշխատանքների գնումների արդյունքում տնտեսվել է 2590.7 հազ. դրամ գումար, որի բացվածքը ներկայացվում է ստորև բերված աղյուսակում.

 (հազ.դրամ)

|  |  |  |  |
| --- | --- | --- | --- |
|  | ԱՇԽԱՏԱՆՔԻ ՏԵՍԱԿԸ | ՆԱԽԱՏԵՍՎԱԾ ԳՈՒՄԱՐԸ | ՄԱՔՐՄԱՆ ԵՆԹԱԿԱ ՏԱՐԱԾՔՆԵՐԻ ՃՇՏՄԱՆ ԵՎ ԳՆՈՒՄՆԵՐԻ ԱՐԴՅՈՒՆՔՈՒՄ ՏՆՏԵՍՎԱԾ ԳՈՒՄԱՐԸ |
| 1 | Սևանա լճի ջրածածկ անտառտնկարկների մաքրման ծառայություններ | 114062.0 | 1590.6 |
| 2 | Սևանա լճի ջրածածկ անտառտնկարկների մաքրման աշխատանքների տեխնիկական հսկողություն | 1800.0 | 1000.0 |
| 3 | Անտառների գույքագրման ծառայություններ | 800.0 | 0.0 |
| 4 | Հեղինակային հսկողության ծառայություններ | 400.0 | 0.0 |
|  | ԸՆԴԱՄԵՆԸ՜ | 117062.0 | 2590.6 |

1. **Կարգավորման նպատակը և բնույթը**

Նախատեսվում է`

 ա) ՀՀ կառավարության 2018 թվականի դեկտեմբերի 27-ի 1515-Ն որոշման 1155 «Բնական պաշարների և բնության հատուկ պահպանվող տարածքների կառավարում և պահպանում» ծրագրի 11002 «Սևանա լճի ջրածածկ անտառտնկարկների մաքրում» միջոցառման ցուցանիշներում կատարել փոփոխություններ՝ սահմանելով մաքրման ենթակա տարածք **98 հա՝ նախատեսված 66.8 հա-ի փոխարեն,**

 **բ) նշված միջոցառման իրականացման նպատակով ՀՀ 2019թ. բյուջեով հատկացված** 117062.0 հազ. դրամ գումարից **գնումների շրջանակներում կնքված պայմանագրերով տնտեսված 2590.7 հազ. դրամը ուղղել կառավարության պահուստային ֆոնդ:**

1. **Ակնկալվող արդյունքը**

  **ՀՀ 2019 թվականի պետական բյուջեով նախատեսված Սևանա լճի ջրածածկ անտառտնկարկների մաքրման ենթակա տարածքների ավելացում 31.2 հեկտարով:**

**5. Նախագծի մշակման գործընթացում ներգրավված ինստիտուտները և անձինք**

 Շրջակա միջավայրի նախարարություն:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» Կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ**

Նախագծի ընդունման արդյունքում պետական բյուջեում եկամուտների և ծախսերի փոփոխություններ չեն առաջանա:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**Կառավարության որոշման նախագծի ընդունման կապակցությամբ իրավական ակտերում փոփոխություններ և լրացումներ կատարելու անհրաժեշտության վերաբերյալ**

 Նախագծի ընդունմամբ այլ իրավական ակտերում փոփոխությունների և/կամ լրացումների անհրաժեշտությունը բացակայում է: